buggy
Store norske leksikon,Teknologi og industri,Transport,Bil,Motorkjøretøyer
Buggy er et britisk-amerikansk åpent motorkjøretøy med to seter, til fritidsbruk, på sandstrender, ørkenområder eller i terrenget. Buggy omtales også som beach buggy eller dune buggy.
Det var veldig vanlig å bruke understell og ramme fra Volkswagen folkevogn (Boble), der rammen i noen utgaver ble forkortet og påsatt spesielle karosserier i stål eller glassfiber. Det finnes andre utgaver enn Buggy som er basert på VW, men de er ikke vanlige i Norge. Motorene, en forbrenningsmotor på bensin, ble gjerne trimmet og ble, som for VW Boble, montert bak og var synlige utenfra. Felger med ekstra brede dekk, spesielt bak, er vanlig på buggy. Veltebøyler er også vanlig montert. Historie Buggy ble populært i USA i 1960-årene og noe senere i Europa. I Norge var buggy spesielt populært på 1970 og 1980 tallet, men de finnes fortsatt biler som blir ombygget til buggy hvert år i Norge den dag i dag. Det finnes kjøretøy produsert nye i dag (ikke ombygget), som av noen blir omtalt som buggy. Disse kjøretøyene heter UTV (Utility Terrain Vehicle). Regler Ombygning til buggy må tilfredsstille kjøretøyforskrifter og sikkerhetsregler for kjøretøy for å kunne å få kjøretøyet registrert for bruk på offentlig vei. Hos Statens vegvesen finnes det veiledninger som beskriver hvordan man skal gå frem for å få en godkjent ombygning (se ekstern lenke). Les mer i Store norske leksikon bil Eksterne lenker: Statens vegvesen: regler og veiledning for ombygging